Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: alapján kiemelkedően közhasznú szervezet, tekintettel arra, hogy a felsőoktatásról szóló 1993. évi LXXX. törvény
Paragraph Index: 137

11. Záró rendelkezések 11.1. A Közalapítvány — céljai megvalósítása érdekében — együttműködik a hasonló közfeladatot ellátó állami, társadalmi szervezetekkel, alapítványokkal. 11.2. 2001. január 1-jétől a Közalapítvány könyvelési, gazdálkodási feladatainak ellenőrzését a pályáztatás útján felkért könyvvizsgáló végezheti. 11.3. Az alapítványi vagyon kamatai kezelésének és felhasználásának szabályait a Közalapítvány vagyonkezelési szabályzatában kell meghatározni. 11.4. A Közalapítvány gazdálkodásának törvényességét és célszerűségét az Állami Számvevőszék ellenőrzi. 11.5. A Közalapítvány a bírósági nyilvántartásba vétellel jön létre. 11.6. A Közalapítvány Alapító Okiratát hivatalos lapban közzé kell tenni. 11.7. Ha a Közalapítvány a Ptk. 74/G. §-ának (9) bekezdése alapján megszűnik, az Alapítóra visszaszálló közalapítványi vagyont a Közalapítvány céljaihoz hasonló célokra kell fordítani, és erről a nyilvánosságot is megfelelően tájékoztatni kell. 11.8. Az Alapító képviseletét az oktatási miniszter látja el, és gyakorolja — az Alapító Okirat módosítása kivételével — az Alapítót megillető jogosultságokat, ideértve a Közalapítvány éves beszámolójának és közhasznúsági jelentésének értékelését is. Orbán Viktor s. k., miniszterelnök A Tempus Közalapítvány Alapító Okirata* (A módosításokkal egységes szerkezetben.)

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes